(በኡስማን ሰዒድ) አሁን ኢህአዴግ ታሟል፡፡ ህመሙ ፅኑ ህመም ነው! ከራሱ አልፎ ለአገር የተረፈ ፅኑ ወረርሽኝ ነው! በአንድ ወቅት አቶ መለስ ዜናዊ ከእንቅልፍ ስለሚያባንናቸው ስጋት ሲናገሩ ፡በዚህች አገር መታየት የጀመረ ብርሃን የሆነ አካል ከሆነ ቦታ በሚፈፅመው ስህተት እንደሚበላሽ ሲያስቡት መሆኑን ገልፀው ነበር፡፡ አሁን ብልሽቱ ተከስቷል፡፡ ከእንቅልፉ የሚባንንም ፡ ወዴት እየሄድን ነው የሚልም ወይ ጠፍቷል ወይ ሰሚ አጥቷል፡፡ ስለዚህ አሁን ኢትዮጵያን ከመፈራረስ ለማዳን ያለው እድል በጣም ጠባብ ሆኗል፡፡ በብዙ መለኮታዊ እና ታሪካዊ ማጣቀሻ አገር እንደማይፈርስ የሚከራከር ቢኖርም የኤርትራ ልምድ ብዙ እንዳንል ያደርገናል፡፡ ስለዚህ ጥሞና ያስፈልጋል!
